La seu de l’Associació de familiars i persones amb malaltia mental de l’Horta Sud estarà en el municipi
19/11/2021

*   [Totes les notícies](https://albal.es/noticies/)
*   [Ajuntament](https://albal.es/noticies-ajuntament/)
*   [Municipi](https://albal.es/noticies-municipi/)
*   [Social](https://albal.es/noticies-social/)
*   [Cultura](https://albal.es/noticies-cultura/)
*   [Festes](https://albal.es/noticies-festes/)
*   [Educació](https://albal.es/noticies-educacio/)
*   [Esports](https://albal.es/noticies-esports/)
*   [Històric de notícies](https://albal.es/noticies/arxiu-de-noticies/)

*   [Totes les notícies](https://albal.es/noticies/)
*   [Ajuntament](https://albal.es/noticies-ajuntament/)
*   [Municipi](https://albal.es/noticies-municipi/)
*   [Social](https://albal.es/noticies-social/)
*   [Cultura](https://albal.es/noticies-cultura/)
*   [Festes](https://albal.es/noticies-festes/)
*   [Educació](https://albal.es/noticies-educacio/)
*   [Esports](https://albal.es/noticies-esports/)
*   [Històric de notícies](https://albal.es/noticies/arxiu-de-noticies/)

![](https://albal.es/content-albal/uploads/2021/11/256748921_4301428989957645_2010176944728521872_n_opt.jpg "256748921_4301428989957645_2010176944728521872_n_opt")

# La seu de l’Associació de familiars i persones amb malaltia mental de l’Horta Sud estarà en el municipi

Divendres 19 novembre 2021 | [Social](https://albal.es/noticies-social/)

La salut mental, especialment, després de la pandèmia, es troba entre les prioritats dels diferents governs. La crisi sanitària ha afectat persones sense patologies prèvies, que ara declaren patir depressió, ansietat o insomni. La necessitat d’inversió en salut mental no ha sorgit arran de la COVID-19, encara que era una malaltia tabú, silenciada i molt estigmatitzada, malalts i familiars reclamaven ajudes i la seua normalització, així ho subratlla l’associació de familiars i persones amb malaltia mental de l’Horta Sud (AFPEM) que, en dues setmanes, inaugurarà nova seu a Albal.

Ahir van recollir les claus del local que està situat en l’edifici La Tabacalera, on treballaran per a augmentar la qualitat de vida dels usuaris i les seues famílies. De moment, les portes s’obriran amb 15 persones de tota la comarca, amb malaltia mental greu i amb els quals es desenvoluparan fins a nou programes. L’alcalde Ramón Mari va rubricar ahir l’autorització d’ús d’este espai, junt a la regidora de Serveis Socials, Lola Martínez i la psicòloga Raquel Serrano, després de la signatura va assenyalar el seu compromís, solidaritat i suport amb la salut mental, “ha de ser una prioritat global”, va remarcar.

AFPEM treballa en la reinserció i rehabilitació psicosocial de persones amb algun tipus de trastorn social. Tres psicòlogues i un fisioterapeuta, desenvolupen diferents teràpies personals i familiars, els donen eines per a treballar en la prevenció del suïcidi i de la malaltia mental, la rehabilitació cognitiva, realitzen tallers psicoeducatius, promouen activitats esportives, teatre terapèutic, així com paren atenció individualitzada i domiciliària.

Els psiquiatres del Centre de Salut de Catarroja són els que deriven a AFPEM als usuaris. El contacte amb l’associació pot fer-se per diverses vies. A través de la web afpemhortasud.es, el telèfon de contacte és 678 200 432 o acudint des de hui al centre en el seu horari, de 9.00 a 14.00 hores. Per a poder beneficiar-se dels programes, els usuaris han de tindre un trastorn mental greu (esquizofrènia o bipolaritat), ser adult (edats compreses entre els 18 i 65 anys) i que este trastorn implique una deterioració important de la seua activitat social, funcional i laboral, afectant la unitat familiar. A més, s’exigeix que no es troben en un període de crisi, que reben medicació estable i no presenten patologia dual.

Concha Núñez, representant del col·lectiu mostrava la seua satisfacció per disposar d’este espai, “fins ara havíem estat a Catarroja però va caure el sostre del local i hem estat realitzant les activitats al carrer” i afig que la nova infraestructura possibilita obrir-la a més usuaris i a més famílies.

AFPEM Horta Sud, compleix una dècada des de la seua creació, com una associació no lucrativa d’acció social que naix com a recurs de rehabilitació, dirigit a persones amb malaltia mental greu que resideixen a la comarca i que, en l’actualitat, atén usuàries i usuaris de Benetússer, Silla, Alcàsser, Massanassa i de Beniparrell, Catarroja i Albal, tres municipis estos últims que aporten el seu granet d’arena econòmicament o dotant-lo de la infraestructura necessària –cas de la localitat governada per Ramón Marí- per al seu funcionament. Fins a la seua creació en 2011, no existia cap recurs comunitari en la zona que cobrira esta necessitat i és quan el col·lectiu va posar de manifest esmenar esta manca. “A l’Horta Sud, els aspectes mèdics i psicològics de les persones amb malaltia mental greu estan coberts pels professionals de salut mental i atenció primària, no obstant això no existeixen dispositius per a la rehabilitació i inserció soci-laboral d’este col·lectiu”, informa l’associació.

Escolta Radio SOL Albal en directe:

[![](https://albal.es/content-albal/uploads/2020/05/play-radio-sol-claro-off-1.jpg "play-radio-sol-claro-on")](http://albal-ayto.com/albal_val/noticias/reproductor_radio.html)

#### Cerca

Cerca:  

#### Últimes notícies

*   [Despedim unes Falles 2025 molt especials](https://albal.es/noticies/despedim-unes-falles-2025-molt-especials/) 31/03/2025
*   [Camiseta Solidària ONCE](https://albal.es/noticies/camiseta-solidaria-once/) 13/02/2025
*   [L’Ajuntament d’Albal rep la subvenció de la Diputació de València per a fer front a la quota municipal del consorci de bombers del 2024](https://albal.es/noticies/lajuntament-dalbal-rep-la-subvencio-de-la-diputacio-de-valencia-per-a-fer-front-a-la-quota-municipal-del-consorci-de-bombers-del-2024/) 21/01/2025
*   [Nadal en Albal 2024-2025](https://albal.es/noticies/nadal-en-albal-2024-2025/) 07/01/2025
*   [Caja Rural Albal ha destinat 500.000 euros per a impulsar la recuperació econòmica i social del municipi](https://albal.es/noticies/caja-rural-albal-ha-destinat-500-000-euros-per-a-impulsar-la-recuperacio-economica-i-social-del-municipi/) 03/01/2025

*   [Follow](https://www.facebook.com/AjuntamentAlbal "Follow on Facebook")[Follow](https://www.facebook.com/AjuntamentAlbal "Facebook")